《再和雪韵》
宋代·郑清之

司冬已穷造父力，寒机堕指晓犹织。
长安贵人金屋娇，琉璃屏下方偃息。
穿窗入幕儿女笑，唤作杨花元不识。
明珠照乘月午夜，秋水连云天一色。
翻缟新诗出退之，撒盐戏语欺安石。
一寒最怜东郭士，履穿踵决行不得。
自喜犹为孔子徒，且学颜渊食炊墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。